Merkezê Îrtîbatî û Çapemenîye yê HPGyî nasnameyê 3 gerîlayanê YJA-Starî yê ke 21ê teşrîna peyêne de şehîd bîyî eşkera kerdî û ê bi rêzdarî yad kerdî.
Eşkerayîya HPGyî wina ya:

"21ê teşrîna peyêne de hêrişê hewayî yê artêşa TCyî ya îşxalkere yê vera herêma Heftanînî ya Herêmanê Pawitişî yê Medya de 3 embazê ma şehîd kewtî. Zanayîşê derheqê embazanê ma yê ke şehîd bîyî de wina yê:
Nameyê Qodî: Bese Azer
Name û Peyname: Nurtene Atalay
			Cayê Bîyayîşî: Wan
			Maye û Pî: Aytene-Cemal
Tarîx û Cayê Şehadetî: 21ê Teşrîna Peyêna 2019î / Heftanîn
Nameyê Qodî: Çîçeke Kîçî
Name û Peyname: Gule Sakçak
			Cayê Bîyayîşî: Şirnex
Maye-Pî: Reyhane-Şerîf
			Tarîx û Cayê Şehadetî: 21ê Teşrîna Peyêna 2019î/Heftanîn
Nameyê Qodî: Sîyajine Devrîm
			Name û Peyname: Hîlale Başak
Cayê Bîyayîşî: Şirnex
			Maye û Pî: Zehra-Mahmut
Tarîx û Cayê Şehadetî: 21ê Teşrîna Peyêna 2019î/Heftanînî
Embazê ma Bese, Çîçeke û Sîyajine seba ke verê qirkerdiş, çinkerdiş, teda û zulmê dewleta tirke yê vera Kurdîstanî bigêrê tewrê gerîlayan bibî. Embazanê ma cayanê cîyayan de pêro wezîfeyê ke partîya ma dayî înan bi hawayêkê temamî ardî ca. Têkoşînê înan û tewîrê cuya înan seba ma do bibê mîsalêk. Ma sere de keyeyanê ercayeyan ê şehîdanê ma rê pêro şarê Kurdîstanî yê welatperwerî rê serweşîye wazenê. Ma soz danê ke ma do têkoşînê şehîdanê xo bi serkewtişî tacîdar bikerê."
